**CONTRACT COMERCIAL DE VÂNZARE - CUMPĂRARE**

**1. PĂRTILE CONTRACTANTE**

Prezentul contract este încheiat între: S.C. GEMIDAS GRUP S.R.L. denumită în continuare VĂNZĂTOR si societatea / persoana fizică care cumpără produsele / serviciile înscrise pe factură (recto), identificată cu datele de pe aceasta și denumită în continuare CUMPĂRĂTOR.

**2. OBIECTUL CONTRACTULUI**

Obiectul contractului îl constituie comercializarea respectiv vânzarea produselor / serviciilor înscrise pe factură (recto).

**3. LIVRAREA ȘI RECEPTIA PRODUSELOR**

3.1. Livrarea produselor se efectueazä într-una din urmätoareale modalităti:

3.1.1. la sediul VÂNZĂTORULUI

3.1.2. la sediul CUMPĂRĂTORULUI sau destinatia indicată de acesta prin curierat.

3.2. VÂNZĂTORUL nu răspunde în nici un fel pentru deteriorarea / pagubele produse bunurilor, după momentul livrării. După predarea produselor către CUMPĂRĂTOR / curier, riscurile aparțin acestora.

3.3. Termenele de livrare pentru produsele / serviciile comandate de CUMPĂRĂTOR se stabilesc de comun acord între părți.

3.4. Recepția produselor se face în conditiile legii. CUMPĂRĂTORUL are obligația de a certifica recepția produselor / serviciilor prin semnarea facturii (recto) sau, dacă livrarea se face prin curierat, prin semnarea documentului de transport aferent expediției.

**4. PREȚURI, VALOAREA CONTRACTULUI, MODALITĂTI DE PLATĂ**

4.1. Prețurile produselor / serviciilor care fac obiectul prezentului contract sunt cele înscrise pe factură (recto), fiind exprimate în lei, iar valoarea contractului este dată de suma totală de plată care apare în partea de jos a facturii.

4.2. Plata se face prin următoarele modalități: numerar, ordin de plată, CEC, bilet la ordin, conform înțelegerii părților, iar termenul de plata este de 30 de zile de la data emiterii facturii (recto).

4.3. Prin semnarea facturii, CUMPĂRĂTORUL și-a dat acordul fără rezerve asupra prețurilor, condițiilor și termenelor de plată.

4.4. În cazul în care CUMPĂRĂTORUL nu efectuează plățile la termenele prevăzute în facturi, acesta se obligă să achite VĂNZĂTORULUI penalități de întârziere de 0,5% din valoarea neachitată, pentru fiecare zi de întârziere, fără a fi nevoie de preaviz. Cuantumul penalitătilor poate depăsi valoarea debitului restant.

**5. REPREZENTARE**

Atunci când factura este semnată de împuternicitul / delegatul CUMPĂRĂTORULUI, acesta are obligația de a aduce de îndată la cunoștința reprezentantului legal clauzele prezentului contract.

**6. RECLAMATII**

6.1. Reclamațiile privind conformitatea produselor / serviciilor recepționate trebuie aduse la cunoștința VÂNZĂTORULUI în maxim 48 de ore, iar produsele cu deficiențe trebuiesc înlocuite cu produse conforme și returnate către CUMPĂRĂTOR în maxim 5 zile lucratoare de la data recepției acestora de către VÂNZĂTOR.

6.2. Produsele / serviciile se consideră acceptate de către CUMPĂRĂTOR din punct de vedere al conformității calitative si cantitative, dacă VĂNZĂTORUL nu primește nici o sesizare scrisă în termen de 48 de ore de la data recepției.

6.3. Întocmirea de către CUMPĂRĂTOR a documentului de intrare în gestiune proprie (NIR) a produselor / serviciilor recepționate și înregistrarea acestora în contabilitate reprezintă acceptul oficial al CUMPĂRĂTORULUI că produsele / serviciile corespund întocmai cu cele comandate VÂNZĂTORULUI, acesta fiind eliberat de orice răspundere.

**7. LITIGII**

Părțile au convenit că toate neînțelegerile privind validitatea prezentului contract sau care rezultă din interpretarea, executarea ori încetarea acestuia să fie rezolvate pe cale amiabilă. În cazul în care nu este posibilă rezolvarea litigiilor pe cale amiabilă, litigiile se vor judeca la instantele judecătorești de la sediul VÂNZĂTORULUI.

**8. DIPOZITII FINALE**

8.1. Prezentul contract comercial de vânzare-cumpărare a fost încheiat în 2 (două) exemplare, câte unul pentru fiecare parte semnatară, având valabilitatea egală și aceeași putere juridică.

8.2. Forța majoră, așa cum este definită de lege, exonerează părțile de răspunderile ce le revin conform prezentului contract, pe durata evenimentului de forță majoră.

8.3. Dacă între părți a fost încheiat un alt contract care conține clauze specifice, are prioritate acel contract. Semnarea facturii (recto) reprezintă acceptarea în totalitate a prezentului contract.

**DECLARATIE DE CONFORMITATE**

Prin prezenta se certifică faptul că produsele / serviciile livrate conform prezentei facturi sunt corespunzătoare din punct de vedere calitativ și tehnic fiind în conformitate cu standardul de calitate: ISO 9001 : 2015.